गुबुनफारसे बिजेपिखौ फेजेननायनि थाखाय गासैबो रोखोमै नाजागोन होननानैबो बुंथियो दैदेनगिरि बिथाङा। बिथाङा बिसायख’थिनि बाथ्रा मख’नानै बुङो, “जोंनि थांखि जागोन दि 2021आव बिजेपिखौ दिसपुरनि मासिनिफ्राय बोखारनांगौ। जों हेफाजाब होनाय सोरखार जानो नांगौ। आरो बे बेलायाव बिटिसिनि अनगायैबो आसामनि मोन 26 बियाबआव जोंनि हा थानाय जों जाय दोलोजों थागोन, बेयाव बिथांमोनानो देरहागोन।“ मख’जाथावदि, खालि बिटिसिआवल’ नङा, गासै आसामआवनो बिपिएफनि बे सानखान्थिखौ साननो गोनां खालामनानै होदों।